# ג'ון וילקס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אנדרטה לזכר וילקס במרכז העיר לונדון

ג'ון וילקס (John Wilkes‏) (17 באוקטובר 1727 - 26 בדצמבר 1797), עיתונאי ופוליטיקאי בריטי רדיקלי וקיצוני.

וילקס נחשב לאחת הדמויות השנויות במחלוקת במאה ה-18. וילקס נבחר לפרלמנט הבריטי כנציג העיר לונדון כמה וכמה פעמים. תקופות הכהונה שלו היו בדרך כלל קצרות מאוד ונגדעו על ידי גירוש מביך מהבית. סילוקיו החוזרים ונשנים של וילקס נבעו מהתקפותיו החריפות על המלך ג'ורג' השלישי או על מי משריו, ומהטקסטים ה"פיקנטיים" שנתפרסמו בעיתונו "צפון בריטניה" (North Briton), בהם נרמזו מעלליהם של אושיות רמות מעלה. לוילקס היה קהל תומכים גדול, שחזר ובחר אותו לפרלמנט פעם אחר פעם על אף ואולי גם בגלל התנהגותו השנויה במחלוקת.

וילקס נתבע למשפט בעקבות התבטאויותיו כנגד המלך ושריו. במשפט יצא וילקס זכאי בדין והמשפט שימש ציון דרך מרכזי בפיתוח חופש העיתונות וחופש הביטוי. התביעה אף הגדילה את התמיכה בוילקס ולא מעטים ראו בו "לוחם חירות".

יותר מאוחר במהלך הקריירה שלו נבחר וילקס לחבר במועצת העירייה, לשריף ולראש העירייה של העיר לונדון.

ציטוט מפורסם של וילקס אותו מביא ההיסטוריון הבריטי קלייב אמזלי נפלט מפיו כתשובה לחבר פרלמנט, שקבע שסופו יהיה בהדבקות בעגבת או בתלייה. על כך ענה וילקס: "זה תלוי בכך האם אאמץ לעצמי את פילגשך או את עקרונותיך".

מקור: http://he.wikipedia.org../../../%D7%92/27/%D7%95/%D7%92%27%D7%95%D7%9F_%D7%95%D7%99%D7%9C%D7%A7%D7%A1.html

קטגוריה: אנגלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Français
- Nederlands